Jarrin Solomon

Jarrin Solomon (født 11. januar 1986 i Albuquerque) er en USA-født friidrettsutøver som representerer Trinidad og Tobago internasjonalt. Han konkurrerer i sprint, hovedsakelig 400 meter, og hans fremste internasjonale meritt er gull på 4 x 400 meter under VM i friidrett 2017. 

Han er født i Albuquerque i USA, der han gikk på La Cueva High School og University of New Mexico. Hans far, Mike Solomon, var også 400-meterløper, og er fra Trinidad. Han driver i dag et behandlingssenter innen kryoterapi sammen med sin kone Debra.Excel Cryotherapi - Who We Are , besøkt 21. august 2017. 

 Karriere 
 2007 - 2009 
Solomon deltok på 4 × 400 meter stafett under VM i friidrett 2007. Trinidad og Tobago løp der på 3:02,02 i forsøksheatet, og gikk ikke til finalen.IAAF - 11th IAAF World Championships in Athletics - 4x400 Metres Men, besøkt 21. august 2017. Han deltok også i Panamerikanske leker 2007, der Trinidad og Tobago kom på fjerdeplass i finalen, med 3:03,60.Rio 2007 - Results Book, besøkt 21. august 2017. 

I 2009 deltok han i CAC-mesterskapet i friidrett (det sentralamerikanske og karibiske mesterskapet i friidrett). På 400 meter fikk han niende beste tid i forsøksheatet, og var ikke blant de åtte som gikk til finalen. Han deltok også på Trinidad og Tobagos stafettlag som kom på sjetteplass på 4 x 400 meter stafett.Instituto Nacional de Deportes, Educación Física y Recreación - Official Site of 22th Central American and Caribbean Track and Field Championships, besøkt 21. august 2017.CACAC Athletics - XXII Campeonato CAC Atletismo 2009, besøkt 21. august 2017. 

 2010 - 2011 
Under VM i friidrett innendørs 2010 løp Solomon på 48,37 i forsøksheatet på 400 meter, som var 22. beste tid, og gikk ikke videre til semifinalene. Han vant bronsemedalje på 4x400 meter stafett under CAC Games 2010 (Sentralamerikanske og karibiske leker), sammen med Zwede Hewitt, Lalonde Gordon, Gavyn Nero.Bestoftrinidad.com - Jarrin Solomon, besøkt 21. august 2017. 

Han fikk også bronse på 4 x 400 meter stafett under CAC-mesteskapet i friidrett 2011 (Det sentralamerikanske og karibiske mesterskapet i friidrett), og deltok på 4 x 400 meter stafett under VM i friidrett 2011, men Trinidad og Tobago ble slått ut i forsøksheatet med 12. beste tid.IAAF - 13th IAAF World Championships in Athletics - 4x400 metres relay, besøkt 21. august 2017. 

 2012 - 2013 
Solomon deltok ved VM i friidrett innendørs 2012 i Doha, men ble slått ut i innledningsheatet på 400 meter, med tiden 48,37. Han fikk bronse på 4 x 400 meter stafett, sammen Renny Quow, Lalonde Gordon og Jereem Richards. De løp da på ny nasjonal rekord med tiden 3:06,85. 

Solomon vant en olympisk bronsemedalje i friidrett under OL-2012 i London. Han var med på stafettlaget fra Trinidad og Tobago som kom på tredjeplass på 4 x 400 meter stafett for menn bak Bahamas og USA. De andre på laget var Lalonde Gordon, Deon Lendore og Ade Alleyne-Forte.

Han fikk to gullmedaljer under CAC-mesterskapet i friidrett 2013. Individuelt vant han 400 meter, med tiden 45,54, og Trinidad og Tobago vant 4 x 400 meter stafett med Solomon på laget. Under VM i friidrett 2013 i Moskva satte han personlig rekord på 400 meter i forsøksheatet, med 45,19, men ble slått ut i semifinalen der han løp på 45,43. Han deltok også på 4 x 400 meter stafett, der Trinidad og Tobago kom på sjetteplass.IAAF - 4x400 Metres Relay Men - Final, besøkt 21. august 2017. 

 2014 - 2015 
Solomon deltok på 400 meter under VM i friidrett innendørs 2014, men ble slått ut i forsøksheatet der han fikk 15. beste tid. Stafett-VM i friidrett (IAAF World Relays) ble for første gang arrangert i 2014, og Tinidad og Tobago kom der på tredjeplass på 4 x 400 meter stafett, med ny nasjonal rekord på 2:58,43.IAAF - World Relays 2014, besøkt 21. august 2017. Den 19. juli 2014 satte han personlig rekord på 400 meter under KBC Nacht, med 44,98 sekunder, der han vant 400 meter.RunBlogRun - Heusden: Marvin Bracy wins 100m in 10.13, Powell second, Will Lear runs 3:34.49 PB, Nicole Bush runs 9:24.59 Steeple! Emma Coburn gets PB in 4:05.29!, besøkt 21. august 2017.

Under Samveldelekene 2014 deltok han på 400 meter, og kom først i mål i sitt forsøksheat. I finalen løp han på 45,82, og kom på sjetteplass. Hans landsmann Lalonde Gordon kom her på tredjeplass. På 4 x 400 meter stafett fikk Trinidad og Tobago tredjeplass.Glasgow 2014 - Athletics, besøkt 21. august 2017. 

Han deltok igjen under Stafett-VM i friidrett 2015, der Trinidad og Tobago kom på sjuendeplass i finalen på 4 x 400 meter stafett. I juli deltok han i Panamerikanske leker 2015, der han kom på femteplass på 400 meter og vant 4 x 400 meter stafett.Toronto 2015 - Jarrin Solomon , besøkt 21. august 2017. 

Under VM i friidrett 2015 løp han kun i forsøksheatet på 4 x 400 meter stafett, men Trinidad og Tobago fikk sølv i finalen, der de løp på ny nasjonal rekord på 2:58,20. Kun finaledeltakere for medalje i VM. 

 2016 - 2017 
Han deltok igjen i VM i friidrett innendørs 2016, Trinidad og Tobago løp der inn til ny nasjonal rekord og tredjeplass på 4 x 400 meter stafett.IAAF - 4 x 400 Metres Relay Men - Final, besøkt 21. august 2017.

Under 4 × 400 meter stafett under Sommer-OL 2016 tråkket Solomon innenfor sin løpebane etter at han hadde levert stafettpinnen til Lalonde Gordon, men dette gjorde at laget ble diskvalifisert.Loop Suriname - T&T's 4x400m team disqualified, besøkt 21.
 august 2017. 

Under Stafett-VM i friidrett 2017 deltok han både på stafettlaget for menn og i mix. På 4 x 400 meter for menn kom Trinidad og Tobago på fjerdeplass, og på 4 x 400 meter i mix kom de på sjuendeplass. 

Trinidad og Tobagos stafettlag på 4 x 400 meter under VM i friidrett 2017 satte ny nasjonal rekord i finalen, med 2:58,12, og vant denne øvelsen, foran USA og Storbritannia. 

 Utmerkelser 
 2012 - Trinidad & Tobago Humming Bird Medal Gold

 Referanser 

 Eksterne lenker 

  Profil hos Panamerikanske leker 2015

Kategori:Personer fra Albuquerque
Kategori:Trinidadiske sprintere
Kategori:Sprintere fra USA
Kategori:Verdensmestere i friidrett for Trinidad og Tobago
Kategori:Olympiske bronsemedaljevinnere for Trinidad og Tobago
Kategori:Olympiske bronsemedaljevinnere i friidrett
Kategori:Gullmedaljevinnere for Trinidad og Tobago under de panamerikanske leker
Kategori:Gullmedaljevinnere i friidrett under de panamerikanske leker
Kategori:Medaljevinnere under Sommer-OL 2012
Kategori:Deltakere for Trinidad og Tobago under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Trinidad og Tobago under VM i friidrett 2013
Kategori:Deltakere for Trinidad og Tobago under VM i friidrett 2015
Kategori:Deltakere for Trinidad og Tobago under Panamerikanske leker 2015
Kategori:Friidrettsutøvere under Panamerikanske leker 2015
Kategori:Medaljevinnere under Panamerikanske leker 2015
Kategori:Deltakere for Trinidad og Tobago under VM i friidrett innendørs 2016
Kategori:Deltakere for Trinidad og Tobago under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Trinidad og Tobago under VM i friidrett 2017